《金山》
清代·任瑗

江流忽辟易，天际袅烟鬟。樵路钟声外，僧帆树色间。

月明龙入钵，潮落鹘归山。何日辞妻子，丹砂驻暮颜。

作者简介：（1693—1774）江苏山阳人，字恕庵，号东涧。年十八，不应科举，讲学静坐三年。后又改治程朱理学。乾隆元年，应博学鸿词试罢归。遂决志不复出。有《纂注朱子文类》、《论语困知录》、《易学象数传心录》、《六溪山房文稿》、《六有轩存稿》等。